Školské kolo olympiády v anglickom jazyku.

Dňa 10. decembra 2013 sa uskutočnilo školské kolo olympiády v anglickom jazyku.

Súťaž pozostávala z písomnej časti, v ktorej sa preverovali nasledujúce jazykové kompetencie: počúvanie s porozumením, čítanie s porozumením, praktické ovládanie jazyka (slovná zásoba, gramatika). Písomná časť prebiehala formou testu. Potom nasledovala ústna časť, ktorú tvorili voľný rozhovor, v ktorom študent a učiteľ mali určené role a rozprávanie príbehu podľa zadaného obrázka.

V ústnej časti olympiády hodnotila výkony študentov trojčlenná odborná komisia v zložení p. Holienčinová, P. Nádaská a p. Janíček.

Hodnotilo sa splnenie úlohy na základe zadania, komunikatívna zručnosť, plynulosť vyjadrovania, jazyková úroveň (gramatika, syntax), rozsah slovnej zásoby a jej použitie.

Školského kola sa celkove zúčastnilo dvanásť študentov z prvého, druhého, tretieho a zo štvrtého ročníka. Najlepšie sa darilo Simone Belanovej zo 4.A , ktorá získala celkom 55,5 bodu .Blahoželáme a v obvodnom kole olympiády, ktoré sa uskutoční 16. Januára 2014 prajeme veľa úspechov.

Mgr. Vladimír Janíček